CELEX: 32018R0221
Language: lt
Date: 2018-02-15 00:00:00
Title: 2018 m. vasario 15 d. Komisijos reglamentas (ES) 2018/221, kuriuo dėl užkrečiamųjų spongiforminių encefalopatijų tyrimo Europos Sąjungos etaloninės laboratorijos iš dalies keičiami Europos Parlamento ir Tarybos reglamentai (EB) Nr. 999/2001 ir (EB) Nr. 882/2004 (Tekstas svarbus EEE. )

16.2.2018   
            
            
               LT
            
            
               Europos Sąjungos oficialusis leidinys
            
            
               L 43/6
            
         KOMISIJOS REGLAMENTAS (ES) 2018/221
   2018 m. vasario 15 d.
   kuriuo dėl užkrečiamųjų spongiforminių encefalopatijų tyrimo Europos Sąjungos etaloninės laboratorijos iš dalies keičiami Europos Parlamento ir Tarybos reglamentai (EB) Nr. 999/2001 ir (EB) Nr. 882/2004
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), ypač į jo 23a straipsnio m punktą,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), ypač į jo 32 straipsnio 5 dalį,
   kadangi:
   
               (1)
            
            
               Reglamentu (EB) Nr. 882/2004 nustatytos Europos Sąjungos (toliau – ES) etaloninių maisto, pašarų ir gyvūnų sveikatos tyrimo laboratorijų bendrosios užduotys, pareigos ir joms keliami reikalavimai. Paskirtosios ES etaloninės laboratorijos yra išvardytos to reglamento VII priede, įskaitant užkrečiamųjų spongiforminių encefalopatijų (toliau – USE) tyrimo laboratoriją;
            
         
               (2)
            
            
               Reglamentu (EB) Nr. 999/2001 nustatyta USE tyrimo ES etaloninė laboratorija ir jos konkrečios užduotys;
            
         
               (3)
            
            
               USE tyrimo ES etaloninės laboratorijos, kuri dabar yra Jungtinėje Karalystėje, paskyrimas nustos galioti 2018 m. gruodžio 31 d. dėl Jungtinės Karalystės pranešimo pagal Europos Sąjungos Sutarties 50 straipsnį;
            
         
               (4)
            
            
               siekiant užtikrinti USE diagnostikos metodų kokybę bei patikimumą ir jų vienodą taikymą visoje Sąjungoje, būtina išlaikyti USE tyrimo ES etaloninę laboratoriją. Todėl Komisija 2017 m. gegužės 29 d. paskelbė kvietimą teikti paraiškas atrinkti ir paskirti USE tyrimo ES etaloninę laboratoriją. Užbaigus atrankos procedūrą pasirinktas Istituto Zooprofilattico Sperimentale del Piemonte Liguria e Valle d'Aosta (IZSPLVA) ir Istituto Superiore di Sanità (ISS) konsorciumas, vadovaujamas pirmojo, turėtų būti paskirtas USE tyrimo ES etalonine laboratorija;
            
         
               (5)
            
            
               todėl reglamentai (EB) Nr. 999/2001 ir (EB) Nr. 882/2004 turėtų būti atitinkamai iš dalies pakeisti;
            
         
               (6)
            
            
               siekiant išvengti bet kokio USE tyrimo ES etaloninės laboratorijos veiklos pertrūkio ir suteikti naujai paskirtai ES etaloninei laboratorijai pakankamai laiko pradėti veiklą visu pajėgumu, tikslinga nustatyti, kad šis reglamentas būtų taikomas nuo 2019 m. sausio 1 d.;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 999/2001 X priedo B skyriaus 1 punktas pakeičiamas taip:
   
      
                  „1.
               
               
                  ES etaloninė USE tyrimo laboratorija yra Istituto Zooprofilattico Sperimentale del Piemonte Liguria e Valle d'Aosta (IZSPLVA) ir Istituto Superiore di Sanità (ISS) konsorciumas, vadovaujamas IZSPLVA:
                  
                               
                           
                           
                              
                                          Istituto Zooprofilattico Sperimentale del Piemonte, Liguria e Valle d'Aosta (IZSPLVA)
                                       
                                    
                                          Via Bologna 148
                                       
                                    
                                          10154 Torino
                                       
                                    
                                          Italija
                                       
                                    
                        
                               
                           
                           
                              
                                          Istituto Superiore di Sanità (ISS)
                                       
                                    
                                          Viale Regina Elena 299,
                                       
                                    
                                          00161 Roma
                                       
                                    
                                          Italija.“
                                       
                                    
                        
            
   2 straipsnis
   Reglamento (EB) Nr. 882/2004 VII priedo I dalies 13 punktas pakeičiamas taip:
   
      
                  „13.
               
               
                  ES etaloninė užkrečiamųjų spongiforminių encefalopatijų (USE) tyrimo laboratorija
                  Laboratorija, nurodyta Reglamento (EB) Nr. 999/2001 X priedo B skyriaus 1 punkte.“
               
            
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2019 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario15 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 147, 2001 5 31, p. 1.
   
   
      (2)  OL L 165, 2004 4 30, p. 1.